text: At veðrið kann vera - og er - sera ymiskt kring oyggjarnar, vita flest øll. Vanliga skylda vit uppá fjøllini. Men tað er ikki bara tey, sum gera munin á veðrinum hjá okkum
text: #000001
text: At veðrið kann vera - og er - sera ymiskt kring oyggjarnar, vita flest øll. Vanliga skylda vit uppá fjøllini, hvussu høg tey eru, og hvønn vegin tey venda ímóti ella undan ættini.
text: #000002
text: Ein útlendskur ferðamaður tók hesa myndina (omanfyri) 4. mai í ár, meðan hann var á útferð norður á Kallin norðan fyri Trøllanes. Eitt grovt æl var nakað norðan fyri Kalsoynna.
text: #000004
text: Á myndini sæst bláur himmal millum hampuliga stórar bøklar, og fyriuttan hatta ælið er turt. Vindurin er lítil, tí als einki skúm er á alduryggunum. Ættina síggja vit ikki neyvt, men aldurnar benda á, at lotið er onkurstaðni eystaneftir.
text: #000005
text: Aðrar áhugaverdar ábendingar eru eisini á myndini. Bøklarnir eru hampuliga stórir, og tað bendir á, at luftin er nokkso óstøðug. Luftin verður í støðum tvungin uppeftir, tí havið er heitari enn luftin. Á veg uppeftir kølnar hon, og tá ið hon er komin upp, har sum vit á myndini síggja skýfótin, er luftin vorðin so køld, at vatndampur fer úr og blívur til vatndropar. Teir gerast so við og við størri og tyngri og detta til endans niður.
text: #000006
text: Hyggja vit í veðurarkivið (), hvussu veðrið var hendan dagin, so síggja vit, at ættin lá millum landsynning og landsynning eystan, vindferðin umleið 6 m/s, og hitalagið lá um 7 stig.
text: #000007
text: Veðrið 4. mai 2023, klokkan 00. Eitt máttmikið hátrýst, 1036 hPa, er norðan fyri Føroyar. Tað sendir luft ímóti Føroyum av eystri ella landsynningi. Sunnan fyri Føroyar nærkast ein hitabrúgv, men enn sæst hon ikki á skýloftinum við Føroyar. Kelda: metoffice.gov.uk
text: #000008